钦定古今图书集成/历象汇编/庶征典/第122卷 > 《管窥辑要》 > 南齐
## 钦定古今图书集成/历象汇编/庶征典/第122卷 > 《管窥辑要》 > 南齐

### 高帝建元二年夏庐陵山崩

按《南齐书高帝本纪》，不载。　按《五行志》，“建元二年，庐
陵石阳县长溪水冲激山麓崩，长六七丈，下得柱千
馀口，皆十围，长者一丈，短者八九尺。头题有古文字，
不可识。江淹以问王俭，俭云：‘江东不闲隶书，此秦汉
时柱也。后年宫车晏驾，世变之象也’。”

### 武帝永明二年秋始兴曲江县山崩

按《南齐书武帝本纪》不载。　按《五行志》：永明二年秋，
始兴曲江县山崩，壅底溪水成陂。京房占：“山崩，人主
恶之。”